ନୂଆଦିଲ୍ଲୀଃ West Bengal Assembly Election 2021: ପୂର୍ବତନ କ୍ରିକେଟର ତଥା ବିସିସିଆଇ ଅଧ୍ୟକ୍ଷ ସୌରଭ ଗାଙ୍ଗୁଲି (Sourav Ganguly) ଙ୍କ ଭାରତୀୟ ଜନତା ପାର୍ଟି (BJP) ରେ ଏଣ୍ଟ୍ରିକୁ ନେଇ କଳ୍ପନାଜଳ୍ପନା ଜୋର ଧରିଛି । ବାସ୍ତବରେ ଗତକାଲି ସୌରଭ ଗାଙ୍ଗୁଲି ହଠାତ୍ ପଶ୍ଚିମବଙ୍ଗର ରାଜ୍ୟପାଳ ଜଗଦୀପ ଧନଖର (West Bengal Governor Jagdeep Dhankhar) ଙ୍କୁ ଭେଟିବାକୁ ଯାଇଥିଲେ । ଆଜି (ସୋମବାର) ସେ କେନ୍ଦ୍ର ଗୃହମନ୍ତ୍ରୀ ଅମିତ ଶାହ (Amit Shah) ଙ୍କ ସହ ଗୋଟିଏ ମଞ୍ଚରେ ରହିବେ । ଗତକାଲିର ବୈଠକକୁ ରାଜ ଭବନ କେବଳ ଆନୁଷ୍ଠାନିକ ବୋଲି କହିଥିଲା କିନ୍ତୁ ଅନେକ କଳ୍ପନାଜଳ୍ପନା କରାଯାଉଛି ।
ରାଜ୍ୟପାଳଙ୍କୁ ଭେଟିବା ପ୍ରଶ୍ନ ଉପରେ ଆଜି ଗାଙ୍ଗୁଲି କହିଛନ୍ତି ଯେ ସେ କାହା ସହିତ ସାକ୍ଷାତ କରିପାରିବେ ନାହିଁ କି? ସେପଟେ ସୌରଭ ଗାଙ୍ଗୁଲି ଆଜି ଦିଲ୍ଲୀ ଆସୁଛନ୍ତି । ସେ ଡିଡିସିଏ (DDCA) ର ଏକ କାର୍ଯ୍ୟକ୍ରମରେ ଯୋଗଦେବେ । ଏହି କାର୍ଯ୍ୟକ୍ରମରେ କେନ୍ଦ୍ର ଗୃହମନ୍ତ୍ରୀ ଅମିତ ଶାହ ମଧ୍ୟ ଉପସ୍ଥିତ ରହିବେ । ବାସ୍ତବରେ ଆଜି କୋଟଲା ଗ୍ରାଉଣ୍ଡରେ ପୂର୍ବତନ କେନ୍ଦ୍ର ମନ୍ତ୍ରୀ ଅରୁଣ ଜେଟଲୀଙ୍କ ପ୍ରତିମୂର୍ତ୍ତି ଉନ୍ମୋଚିତ ହେବ । ଏହି କାର୍ଯ୍ୟକ୍ରମରେ ସୌରଭ ମଧ୍ୟ ଅଂଶଗ୍ରହଣ କରିବେ ।
ଗତକାଲି ରାଜ୍ୟପାଳ ଜଗଦୀପ ଧନଖରଙ୍କୁ ବିସିସିଆଇ ଅଧ୍ୟକ୍ଷ ଗାଙ୍ଗୁଲି ଭେଟିଥିଲେ । ରାଜ ଭବନରୁ ବାହାରିବା ପରେ ସୌରଭ ଗାଙ୍ଗୁଲି ନିଜ ସାକ୍ଷାତକୁ 'କର୍ଟସୀ କଲ' କହିବା ବ୍ୟତୀତ ସାମ୍ବାଦିକଙ୍କ କୌଣସି ପ୍ରଶ୍ନର ଉତ୍ତର ଦେଇନଥିଲେ । ତେବେ ରାଜ୍ୟପାଳ ଧନଖଡ଼ କହିଛନ୍ତି ଯେ ସୌରଭ ଗାଙ୍ଗୁଲିଙ୍କ ସହ ତାଙ୍କର ଅନେକ ବିଷୟରେ ଚର୍ଚ୍ଚା ହୋଇଛି ।
